User talk:Sharinamaemejia

Pagkonsumo (Ekonomiks)
Pagkonsumo (Ekonomiks)

Ang pagkonsumo ay isang pangunahing konsepto sa ekonomiks at inaaral din ng karamihan sa agham panlipunan. Ang mga ekonomista ay interesado partikular na sa ugnayan sa pagitan ng pagkonsumo at kita, at kung gayon nga, ang pagkonsumo ay ang gumaganap ng pangunahing papel sa ekonomika. May iba’t- ibang mga paaralan ng mga ekonomista rin ang nagbibigay ng ibang pagpapakahulugan sa pagitan ng produksyon at konsumpsyon.

Ayon sa ilang mga ekonomista, tanging ang pagbili ng mga kalakal at serbisyo ng mga indibidwal ang bumubuo sa pagkonsumo, samantalang ang iba pang mga uri ng paggasta, partikular na ang paggasta ng pamahalaaan, ay inilalagay sa hiwalay na kategorya. Ang iba naman na mga ekonomista ay may pinalawak na kahulugan nito, ito ang pagsama-sama ng lahat ng pang-ekonomiyang aktibidad na kung saan ay hindi isinama ang disenyo, produksyon at ang pagbili ng mga kalakal at iba pang mga serbisyo. (hal. ang pagpili, pagtapon at paggamit muli ng mga kalakal at serbisyo).

Ang pagkonsumo ay tinukoy na may pagkakahalintulad sa produksyon. Bilang tradisyon ng Columbia School of Household Economics o mas kilala bilang New Home Economics, ang komersyal na pagkonsumo ay kailangang maanalisa base sa konteksto ng pangsambahayanang produksyon. Ang elastisidad ng bilang ng pangangailangan para sa mga kalakal na ikokonsumo ay ginagampanan din ng kung sino man ang nakaatas sa mga gawaing-bahay at kung paano pupunan ng kanyang asawa ang mga gastusin sa kanilang tahanan. Ang pagkonsumo ay masusukat din sa pamamagitan ng iba’t-iba pang pamamaraan.

Sharinamaemejia (talk) 20:49, 24 August 2015 (UTC)